 Wasiirka Wasaaradda Arrimaha Dibadda iyo Iskaashiga Caalamiga Dr Sacad Cali Shire oo wareysi gaar ah siiyey Wargeyska Geeska Afrika ayaa ugu horeyn hadalkiisi ku bilaabay sidan Wefti ka kooban Sagaal xubnood oo uu hogaaminayo Wasiirul dawlaha Arrimaha Dibadda ee Dawladda Fadaralka Itoobiya ayaa dalka safar ku yimid, ujeedada safarkooduna waxa uu ahaa sidii loo soo amba qaadi lahaa ama kor loogu sii qaadi lahaa iskaashiga iyo xidhiidhka labada dal ka dhexeeya, sida Ganacsiga, Kabayaasha, Waxbarashada, Caafimaadka, Arinta Waddooyinka iyo sidoo kale isticmaalka Dekadda Berbera, aad iyo aadna waxay u soo dhaweeyeen heshiiska Dekadda Berbera, ee aynu la soo galnay Dubia, waxayna sidoo kale la kulmeen Madaxweynaha Jamhuuriyadda Somaliland Muddane Axmed Maxamed Maxamuud Siillaanyo, waxayna sheegeen inay aad iyo aad ugu faraxsan yihiin inay dalka yimadaan. 